Odd M. Berg

Odd Magne Berg (født 1938) er en næringslivsleder i Rogaland.  Han har hatt sentrale posisjoner i Jonas Øglænd og var blant annet med på oppbyggingen av den landsdekkende Ø-kjeden, senere Cubus. Berg var administrerende direktør i Sentrum Eiendommer AS og var drivkraften bak ombyggingen av Uldvaren til kjøpesenteret Vågen 33 i Sandnes sentrum. De siste yrkesaktive årene var Odd Berg administrerende direktør i Norsk Hammerverk (NoHa).

Odd Berg har vært et aktivt medlem i forskjellige styrer og organisasjoner. Han har blant annet vært tillitsvalgt i Norske Reserveoffiserers Forbund og sittet i bystyret i Sandnes kommune.  Mest oppmerksomhet har nok hans sterke og langvarige engasjement i Stiftelsen Sandnes-Dubrovnik fått hvor han vært styreleder og primus motor i en årrekke og sørget for konkret assistanse i oppbyggingen av både Dubrovnik og flere byer og landsbyer i Bosnia etter krigen på Balkan. I begynnelsen var hjelpen fokusert på nødhjelp, men etter hvert ble fokus rettet inn mot infrastruktur, landbruk, hjelpemidler og utstyr til skoler, sykeshus etc og erfaringsoverføring.   

Odd M. Berg ble i 2005 tildelt Kongens fortjenstmedalje i gull.

 Referanser 

Kategori:Norske næringslivsledere
Kategori:Kongens fortjenstmedalje i gull
Kategori:Personer fra Stavanger kommune